**KAJ MORAM VEDETI, PREDEN SE PRIJAVIM NA ŠTUDIJSKI PROGRAM** **NA VIŠJIH STROKOVIH ŠOLAH** (povzeto po RAZPISU ZA VPIS V VIŠJE STROKOVNO IZOBRAŽEVANJE V ŠTUDIJSKEM LETU 2024/2025)

**VPISNI POGOJI**

V višješolski študijski program se lahko vpišete:

* z opravljeno splošno maturo,
* z opravljeno poklicno maturo,
* z mojstrskim, poslovodskim ali delovodskim izpitom, tremi leti delovnih izkušenj in opravljenim preizkusom znanja iz SLO, MAT in TUJ J. na nivoju poklicne mature.

Prednost pri vpisu v redni študij imajo kandidati, ki pred tem še niso bili vpisani v redni študij v višjem strokovnem ali visokošolskem izobraževanju v R Sloveniji.

**MERILA V PRIMERU OMEJITVE VPISA**

Minimalno število točk: 8, maksimalno št. točk: 20.

Za dijake, ki zaključujejo gimnazijske, strokovne in poklicno-tehniške programe, se upošteva:

* 50 % točk za splošni uspeh pri splošni maturi ali poklicni maturi,
* 50 % točk za uspeh v 3. in 4. (oz. 4. in 5. za PTI) letniku.
1. **PRVI PRIJAVNI ROK – od 20. februarja do 15. marca 2024**

Kandidati za vpis v **višje strokovne** šole se na razpis lahko prijavite z elektronskim prijavnim obrazcem na spletni strani Višješolske prijavne službe <https://vss-ce.com/vps/>.

Izpolnjen prijavni obrazec **natisnite** s spletne strani, ga **podpišete** in ga **pošljite** s priporočeno pošiljko, najkasneje **15. marca** **2024** Višješolski prijavni službi na  naslov:

**Višješolska prijavna služba, Šolski center Celje, Pot na Lavo 22, 3000  Celje**

ali

**skeniranega na e-naslov:** **prijava.vps@sc-celje.si**.

Podatki o omejitvah vpisa na posameznih programih bodo objavljeni na spletni strani Višješolske prijavne službe **26. aprila 2024**.

Oddati smete samo eno prijavo s tremi študijskimi željami (višješolskimi programi) po prednostnem vrstnem redu. Sprejeti boste na prvega, za katerega boste izpolnjevali pogoje za vpis in boste imeli zadostno število točk.

Kandidati, ki bodo v prijavi na prvem mestu napisali študijski program, za katerega **ne bo** sprejet **sklep o omejitvi vpisa**, bodo v ta program sprejeti, če bodo izpolnjevali splošne pogoje za vpis. Ti kandidati imajo prednost. Le če ostane še kaj prostih mest, se bodo lahko vpisali tudi tisti, ki imajo program na 2. in 3. mestu, pri čemer se bodo upoštevale točke.

Kandidati, ki bodo v prijavi na prvem mestu napisali študijski program, za katerega **bo sprejet sklep o omejitvi vpisa,** bodo v ta ali naslednja programa sprejeti, če bodo izpolnjevali splošne pogoje za vpis in bodo dosegli zadostno število točk. Ne glede na to, na katerem mestu imajo kandidati napisan ta program, so v tem primeru vsi v enakem položaju.

Če je kandidat sprejet na program, ki ga ima na prvem mestu, se programi, napisani na 2. in 3. mestu, ne bodo upoštevali.

Če je na zadnjem mestu več kandidatov z enakim številom točk, so vsi sprejeti.

Z rezultati izbirnega postopka boste seznanjeni po pošti, najpozneje **22. julija 2024**. Kandidati se po navodilih višje šole, kamor so bili sprejeti, tudi vpišejo (**do 21. avgusta 2024**).

1. **DRUGI PRIJAVNI ROK – od 23. do 29. avgusta 2024**

Prosta vpisna mesta bodo objavljena 23. avgusta 2024 na spletni strani: <https://vss-ce.com/vps/>

Izpolnjen prijavni obrazec **izpolnite**, **natisnite** s spletne strani, **podpišite** in ga **pošljite** s priporočeno pošiljko Višješolski prijavni službi na  naslov:

**Višješolska prijavna služba, Šolski center Celje, Pot na Lavo 22, 3000  Celje**

ali

**skeniranega na e-naslov:** **prijava.vps@sc-celje.si****.**

Postopek je enak kot v prvem prijavnem roku.

Z rezultati izbirnega postopka boste seznanjeni po pošti, najpozneje **23. septembra 2024**. Kandidati se po navodilih višje šole, kamor bodo sprejeti, tudi vpišejo (**do 1. oktobra 2024**).

**PREIZKUSI POSEBNIH NADARJENOSTI**

Za vpis v določene študijske programe morajo kandidati opraviti še preizkus posebnih nadarjenosti, sposobnosti in spretnosti. Ti programi so: **Balet**, **Fotografija**, **Medijska produkcija**, **Oblikovanje materialov**, **Organizator socialne mreže**. Kandidati, ki se bodo prijavili na enega izmed teh programov, bodo o rokih in načinu opravljanja preizkusov obveščeni do **14. junija 2024** v prvem roku in do **9. septembra 2024** v drugem roku.

Povabljeni bodo kandidati, ki:

* so na prvem mestu napisali program, ki zahteva preizkus,
* so na drugem ali tretjem mestu napisali program, ki zahteva preizkus, na prvem mestu pa program z omejitvijo vpisa.

**DIJAKI S POSEBNIMI POTREBAMI**

**Dijaki s posebnimi potrebami** pošljejo **posebno prošnjo** (da se jim ta status prizna v izbirnem postopku) in **dokazila** (**Odločbo**) skupaj s prijavo ali ustrezni višji strokovni šoli (navedeni na 1. mestu v prijavi) najkasneje do **17. julija 2024.**

**DOKAZILA**

Letošnji dijaki zaključnih letnikov, ki ne zaprošajo za status kandidata s posebnim statusom, k prijavi ne prilagajo ničesar.

**Dijaki lahko hkrati oddate dve prijavi: eno za vpis na visokošolske in univerzitetne programe in eno za vpis na višješolske programe (seveda z dvemA različnimA obrazcEMA).**

Dodatna pojasnila o razpisu za vpis in o vpisu lahko dobite na višjih šolah ali na Višješolski prijavni službi na tel. št.: 03/428 58 82 ali na elektronskem naslovu: vispris@guest.arnes.si.